Bagerija

Bagerija () – Italijos miestas Sicilijoje, Palermo provincijoje.

 Istorija 

Nuo įkūrimo miestas vadinosi Bayharia, Baharia ir Baarìa. 1658 m. Buteros princas Giuseppe Branciforti čia pasistatė vilą, jo pavyzdžiu pasekė Palermo elitas. Vilų bumas sutapo su Savojiečių (1713–1721 m.) ir Habsburgų (1721–1730 m.) valdymu bei truko dar po to keletą dešimtmečių. Barokinių vilų geriausi pavyzdžiai yra Villa Valguarnera ir Villa Palagonia, kurias suprojektavo architektas Tommaso Maria Napoli atitinkamai 1712 m. ir 1715 m. Abi buvo baigtos tik po dešimtmečių. Napolį įtakojo patirtis Romoje ir Vienoje. Apie 1763 m. skonis pasikeitė. Villa Villarosa buvo statyta pagal neoklasikinį planą, kurį sukūrė Jean-François Neufforge 1760 m.E.H. Neil, "Architects and architecture in 17th & 18th century Palermo, " in Annali di Architettura n.7 (1995) pp.159-176.

Buteros princo palikuonys 1769 m. pertvarkė jo vilą į miestą, kad galėtų rinkti nuomą. Bagerija buvo patogus sustojimo taškas keliaujant po Siciliją Patrick Brydone, Goethe, John Soane, K. F. Schinkel ir kitiems.P.Brydone, A Tour through Sicily and Malta (London 1773)

 Kultūra 

Bagerijoje gimė daug garsių XX a. asmenybių: poetas Ignazio Buttitta, fotografas Ferdinando Scianna, artistai Renato Guttuso ir Nino Garajo, filmų režisierius Giuseppe Tornatore, kuris pavaizdavo miestą 2009 m. filme „Baarìa -La porta del vento“.

Bagerija vaizduojama filme „Krikštatėvis III“.

 Išnašos 

Kategorija:Sicilijos miestai